ŠOLA NEKOČ

Pika: Kaj bi pa zdaj počeli?

Zarja: kar se mene tiče, grem na podstrešje.

Miha: Kaj boš pa počela tam?

Zarja: Marsikaj zanimivega. Npr. iskala očkova stara pokrivala, sestavljala stare sestavljanke ali pa…popravila staro uro.

Rok: Uro? Pokaži nam jo.

Zarja: Ja, kaj pa tako gledate?

Pika: A si jo že komu pokazala?

Zarja: Ne, zakaj?

Rok: Mislim, da poznam legendo o tej uri.

Miha: Res bi jo rad slišal.

Rok: Nekoč je živel, mogočen, sebičen vladar, ki ne bi prenesel, da bi izgubil oblast. Zato je šel k urarju in mu naročil, naj naredi uro, s katero lahko ustavi čas.

Pika: In mu je uspelo?

Miha: Kaj, in pol bi on kar skoz živel, al kaj. To pa ni fer.

Rok: Pravzaprav ne vem, kaj se je potem zgodilo ampak skoraj prepričan sem, da je to tista ura.

Miha: Kakšna starina.

Maruša : Kaj pa, če se kaj skriva notri?

Zarja: Ja, kaj pa če se kaj skriva notri?

Miha: Jaz sem najpogumnejši.

(Nekaj zaropota.)

Miha: Tristo kosmatih slonov s petindvajsetimi rilci, na pomoč.

Vsi: Oh, ja.

Pika: Jaz bom premaknila kazalec na mojo najljubšo številko 7. Tako.

Maruša: Imam še eno idejo. Glej listek. Na njem nekaj piše. Opozorilo: Nikoli, nikoli ne izgovorite besed PRED DAVNIMI ČASI NEKOČ, NEKJE…

VSI: Pred davnimi časi, nekoč,nekje,

Zarja: Se je kaj zgodilo?
Miha: Seveda ne, še kanta za smeti je bolj zanimi…. Vušššš

ŠOLA NEKOČ

Barbara: Dobro jutro, učenci.

Učenci: Dobro jutro, gospodična učiteljica.

Učiteljica: Kateri dan je danes, Simon?

Simon: Gospodična učiteljica, danes je 13.rožnik 1912.

Učiteljica: Dobro Simon. Še ostali ponovite.

Vsi: Gospodična učiteljica, danes je 13.rožnik, 1912.

Učiteljica: Tako je. No, sedite. Najprej bomo imeli računstvo. Kaj se pa ti obračaš, vstani.

Jurij: Oprostite gospodična učiteljica, nisem hotel.

Učiteljica: Stoj, sem rekla, drugače jo dobiš po prstih. Torej. Prirodopis. Ja, kako imaš pa ti urejeno frizuro.

Ana: Gospodična učiteljica, mamica me je tako počesala.

Učiteljica: Povej mami, da se v šolo nosi spete lase. Tako kot tvoje sošolke. Če še enkrat prideš v šolo z neurejenimi lasmi, boš sedela na oslu.

Ana: Razumem, gospodična učiteljica. Ne bom več prišla..

Učiteljica: Dobro, dobro. Računstvo je zelo pomembno. No, Dani. Koliko je 7 krat 5.

Dani: Gospodična učiteljica, 7 krat 5 je 35.

Učiteljica: Dobro. Mark, koliko je 9 krat 6?

Mark: Gospodična učiteljica, 9 krat 6 je 54.

Učiteljica: Odlično. Zdaj pa vsi. Koliko je 6 krat 3?

Vsi: Gospodična učiteljica, 6 krat 3 je 18.

Učiteljica: Koliko je 9 krat 8?

Vsi: Gospodična učiteljica 9 krat 8 je 72. (Maj: 9 krat 8 je 56)

Učiteljica: Kaj??? Kdo se je zmotil?

Maj: Gospodična učiteljica, jaz sem se zmotil, oprostite.

Učiteljica: Sedi na osla in ponavljaj 9 krat 8 je 72. Dobro. Računstvo vam gre. Ja, Nik, kaj si pa ti vrtaš po nosu?

Nik: Dolgčas mi je, gospa učiteljica.

Učiteljica: Kako si mi rekel?

Nik: Joj, oprostite gospa, gospodična učiteljica.

Učiteljica: Klečat na koruzo. Torej. Lepo vedenje. Zapomnite si. Nikoli si ne vrtamo po nosu, ker to ni olikano. Ponovite.

Vsi: Nikoli si ne vrtamo po nosu, ker to ni olikano.

Učiteljica: Ta mesec se učimo pravila lepega vedenja. Kaj pravi dvanajsto pravilo, Anja.

Anja: Gospodična učiteljica, dvanajsto pravilo pravi Naloge izdeluj vedno pridno in skrbljivo. Uči se rad.

Učiteljica: Ste slišali? Si slišal Gašper? Uči se rad. Danes smo trinajstega in spoznali bomo 13. Pravilo lepega vednja. Takole je. Kaj bi pa ti rada?

Lana: Gospodična učiteljica, Hugo me je pocukal za lase.

Učiteljica: Hugo, za domačo nalogo boš 100 krat napisal. Sošolk se ne cuka za lase. Razumeš?

Hugo: Razumem gospa, gospodična učiteljica.

Učiteljica: Torej. Trinajsto pravilo pravi Bodi vsak dan umit, počesan, čedno oblečen. Raztrgan ne bodi nikoli. Ponovite.

Vsi: Bodi vsak dan umit, počesan, čedno oblečen. Raztrgan ne bodi nikoli.

Učiteljica: Do jutri to doma glasno ponavljajte.

Vsi: Bomo, gospodična učiteljica.

(nekdo potrka)

Učiteljica: Katja odpri vrata.

Katja: Seveda, gospodična učiteljica.

Blaž: Dober dan učenci.

Vsi: Dober dan gospod nadzornik.

Učiteljica: Dober dan, gospod nadzornik. Ali je kaj narobe?

Blaž: Še vprašate, če je narobe. Nekdo od vaših učencev je na vrata moje hiše napisal Nadzornik je butec. Kdo je to bil? Hočem, da se javi. Sicer boste vsi kaznovani. No?

Kristina: Jaz vem. Nik je bil, sigurno je bil Nik.

Učiteljica: Kristina, vedela sem, da me ne boš razočarala. Pohvaljena.

Nik: Gospod nadzornik, ampak nisem bil jaz…Jaz, jaz sploh ne znam pisat.

Heidi: Ja, gospodična učiteljica, Nik sploh ne zna pisat.

Blaž: Danes do konca pouka mi najdite krivca.

Učiteljica: Seveda, gospod nadzornik…

Blaž: Zbogom.

Učiteljica: Zbogom, gospod nadzornik. Torej, kdo je bil… Hočem, da se takoj javi.

V PRIHODNOSTI NEKOČ, NEKJE, LETO 2012

Vušššššš

Zarja: Kaj je bilo pa to?

Pika: Groza, bili smo v šoli 100 let nazaj.

Miha: Jaz, jaz , jaz se še sedaj tresem.

Maruša: Kako so bili strogi.

Rok: Še dobro, še dobro, da smo v letu 2012, ko je v šoli veliko manj strogo.

.